stanford-oval/wikipedia huggingface dataset:
Norjan Ateenan-instituutti
Tutkimusprojekteja ja kaivauksia

Instituutin arkeologisiin tutkimuksiin kuuluvat muun muassa:
Arkadian alueella tehty arkeologinen kartoitus
Ithakalla suoritetut meriarkeologiset tutkimukset
Petropigí, Kavála - arkeologiset kaivaukset
Tegea, Arkadia - arkeologiset kaivaukset
Aiheesta muualla

Det Norske Institutt i Athen (norjaksi) (kreikaksi) (englanniksi)
Nils Middelboe

| Mitalit> Maa:   Tanska.Miesten jalkapallo. Olympialaiset  | Mitalit> Maa:   Tanska.Miesten jalkapallo. Olympialaiset  | Mitalit> Maa:   Tanska.Miesten jalkapallo. Olympialaiset  | Maa:   Tanska> Miesten jalkapallo. |
| --- | --- | --- | --- |
|  Hopeaa | Lontoo 1908 | joukkuekilpailu |  |
|  Hopeaa | Tukholma 1912 | joukkuekilpailu |  |
Nils Middelboe (5. lokakuuta 1887 – 21. syyskuuta 1976) oli tanskalainen jalkapalloilija ja olympiamitalisti. Hän oli mukana vuosien 1908 ja 1912 kesäolympialaisissa hopeaa voittaneessa Tanskan jalkapallomaajoukkueessa. Lisäksi Middelboe oli mukana vuoden 1920 olympialaisissa Antwerpenissä, jossa Tanska sijoittui kahdeksanneksi.
Myös Middelboen veli, Christian Middelboe, on olympiahopeaa Tanskan joukkueessa voittanut jalkapalloilija.
Odessan keskuslinja-autoasema

| Odessan keskuslinja-autoasema> Центральний автовокзал Одеса |
| --- | --- |
 Odessan keskuslinja-autoasema (2011).
Osoite:  vul. Kolontajivska 58 (вулиця Колонтаївська 58), UA-65091 Odessa, Ukraina
Koordinaatit:  46.4771°N, 30.7085°E
 www.odessabus.com(ukrainaksi) 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Odessan keskuslinja-autoasema (ukr. Центральний автовокзал Одеса, Tsentralnyi avtovokzal Odesa; ven. Центральный автовокзал Одесса, Tsentranlnyi avtovokzal Odessa); omistajayritykseen liittyvissä yhteyksissä myös Odessan kansainvälinen linja-autoasema (ukr. Міжнародний автовокзал Одеса, Mižnarodnyi avtovokzal Odesa) on Ukrainan Odessassa toimiva linja-autoasema, joka palvelee sekä kansallista että kansainvälistä liikennettä.
Linja-autoasema sijaitsee M14/M16 valtateiden ja eurooppatien E 95 äärellä, noin 2,5 kilometriä Odessan historiallisen keskustan länsipuolella.
Linja-autoaseman rakennus valmistui vuonna 1964. Viime vuosina linja-autoasemaa on ainakin pyritty kunnostamaan.
Aiheesta muualla

Kuvia tai muita tiedostoja aiheesta Odessan keskuslinja-autoasema Wikimedia Commonsissa
Bus Terminal (Odesa) (englanniksi) (wikimapia.org)
Fernando Suárez Figueroa

Fernando Suárez Figueroa (4. helmikuuta 1533 Sabiote, Jaén – 2. elokuuta 1608 Baeza) oli espanjalainen roomalaiskatolinen piispa. Hänet nimitettiin 22. kesäkuuta 1587 Kanariansaarten ja 26. maaliskuuta 1597 Zamoran piispaksi. Hänet konsekroi Gaspar de Quiroga y Vela.
Euroopan nuoret sosialistit

Ranskassa vuonna 2003 järjestetyn mielenosoituksen aikana liehui myös ECOSY-lippu
YES – Euroopan Sosialidemokraattiset Nuoret (engl. Young European Socialists) on Euroopan unionin puitteissa toimiva sosialististen ja sosiaalidemokraattisten nuorten järjestö.
YES on Euroopan sosiaalidemokraattisen puolueen (PES) nuorisojärjestö. Se on IUSY:n (International Union of Socialist Youth) sisarjärjestö. ja Euroopan parlamentin Sosialistien ja Demokraattien ryhmän virallinen nuorisojärjestö. Järjestön toimisto sijaitsee Brysselissä.
Järjestön puheenjohtajana toimii nykyisin Joao Albuquerque (Juventude Socialista, Portugali) ja pääsihteerinä Tuulia Pitkänen (Sosialidemokraattiset Nuoret, Suomi).
Historia

YES perustettiin Haagissa marraskuussa vuonna 1992. Se oli tuolloin englanninkieliseltä nimeltään ”European Community Organisation of Socialist Youth” ja siitä käytettiin aina vuoteen 2013 asti lyhennettä ECOSY. Järjestön nimi on nykyään Young European Socialists ja siitä käytetään lyhennettä YES.
Ennen vuonna 1992 eurooppalaisten nuorten sosialistien toiminta oli järjestetty IUSY:n Eurooppa-komitean puitteissa. YES:n organisaation perustaminen ei suinkaan tapahtunut vastustuksetta, sillä Ranskan, Itävallan, Saksan ja Ruotsin nuorisojärjestöt esittivät luotavaksi järjestöä, jonka tarkoituksena ei olisi ollut vain EU:n jäsenmaiden nuorten sosialistien yhteenliittymä, vaan se olisi koonnut yhteen kaikkien Euroopan maiden sosialistiset nuoret.
Täysjäsenjärjestöt

Alankomaat: Jonge Socialisten in de PvdA (JS)
Belgia: Jongsocialisten (JS)
Belgia: Mouvement des Jeunes Socialistes (MJS)
Bulgaria: Българска социалистическа младежка (БСМ) / Bălgarska sotsialistitšeska mladežka (BSМ)
Bulgaria: Европейска лява младежка алтернатива (ЕЛМА) / Evropejska ljava mladežka alternativa (ELMA)
Espanja: Juventudes Socialistas de España (JSE)
Irlanti: Labour Youth (LYi)
Italia: Federazione dei Giovani Socialisti (FGS)
Itävalta: Sozialistische Jugend Österreichs (SJÖ)
Itävalta: Verband Sozialistischer StudentInnen Österreichs (VSStÖ)
Kreikka: Νεολαία ΠΑΣΟΚ / Neolaia Pasok
Kroatia: Forum mladih SDP
Kypros: Νεολαία Σοσιαλδημοκρατών (ΝΕΟΣ) / Neolaia Sosialdimokraton (NEOS)
Latvia: Jauniešu organizācija Restart.lv
Latvia: Jaunatnes Sociāldemokrātiskā Savienība (JSS)
Liettua: Lietuvos socialdemokratinio jaunimo sąjunga (LSDJS)
Luxemburg: Jeunesses Socialistes Luxembourgeoises (JSL)
Malta: Labour Youth Forum / Forum Żgħażagħ Laburisti (LYF)
Puola: Federacja Młodych Socjaldemokratów (FMS)
Puola: Federacja Młodych Unii Pracy (FMUP)
Pohjois-Makedonia: Социјалдемократската младина на Македонија (СДММ) / Socijaldemokratskata mladina na Makedonija (SDMM)
Portugali: Juventude Socialista (JS)
Ranska: Mouvement des Jeunes Socialistes (MJS)
Romania: Tineretul Social Democrat (TSD)
Ruotsi: Sveriges socialdemokratiska ungdomsförbund (SSU)
Ruotsi: Socialdemokratiska Studentförbundet (S-studenter)
Saksa: Jungsozialisten in der SPD (JUSOS)
Saksa: Sozialistische Jugend Deutschlands (SJD) - Die Falken
Slovakia: Mladí sociálni demokrati (MSD)
Slovenia: Mladi forum Socialnih Demokratov (Mladi forum SD)
Suomi: Sosialidemokraattiset Nuoret (Demarinuoret)
Suomi: Sosialidemokraattiset Opiskelijat (SONK)
Tanska: Danmarks Socialdemokratiske Ungdom (DSU)
Tšekki: Mladí Sociální Demokraté (MSD)
Unkari: Fiatal Baloldal (FiB)
Viro: Noored Sotsiaaldemokraadid (Noor-sots)
Yhdistynyt kuningaskunta: Labour Students
Yhdistynyt kuningaskunta: Young Labour
Tarkkailijajäsenet
Albania: Forumi i Rinisë Eurosocialiste të Shqipërisë (FESYA)
Albania: Rinisë Socialdemokrate
Armenia: Armenian Youth Federation Հայ Երիտասարդաց Դաշնակցութիւն (AYF)
Bosnia ja Hertsegovina: Forum Mladih SDP (BiH)
Georgia: Akhalgazrduli Kavshiri Sotsialisturi Sakartvelos
Islanti: Samband ungra jafnaðarmanna (SUJ)
Israel: Mishmeret Tse’irah shel Mifleget haAwoda משמר נוער בתוך מפלגת העבודה
Katalonia: Joventut Socialista de Catalunya (JSC)
Kypros: Αγώνας / Agonas
Norja: Arbeidernes ungdomsfylking (AUF)
Puola: Młodzi Socjaliści (MS)
Sveitsi: Jungsozialist Innen Schweiz (JUSO) / Jeunesse Socialiste Suisse (JS)
San Marino: Area Giovani Socialisti Sammarinesi (MGSS)
Serbia: Socijaldemokratska omladina Социјалдемократска омладина
Serbia: Demokratska omladina Демократска омладина
Valko-Venäjä: Malada Hramada (MSD-MH) Маладой Грамады (МСД-МГ)
Venäjä: Rossijskij social-demokraticheskij sojuz molodjozhi (RSDSM) Российский социал-демократический союз молодёжи (РСДСМ)
YES:n puheenjohtajat

Ennen vuotta 1997  YES:n puheenjohtajuus vaihtui EU:n puheenjohtajuuden mukaisessa kiertävässä järjestyksessä, mutta vuodesta 1997 lähtien järjestöllä on ollut erikseen valittu puheenjohtaja. Puheenjohtajina ovat toimineet:
1997 Andreas Schieder (Sozialistische Jugend Österreichs, Itävalta)
1999 Hugues Nancy (Mouvement des Jeunes Socialistes, Ranska)
2001 Jan Krims (Verband Sozialistischer StudentInnen Österreichs, Itävalta)
2003 Anders Lindberg (Sveriges Socialdemokratiska Ungdomsförbund, Ruotsi)
2005 Giacomo Filibeck (Sinistra Giovanile, Italia)
2009 Petroula Nteledimou (Neolaia PASOK, Kreikka)
2011 Kaisa Penny (Sosialidemokraattiset nuoret, Suomi)
2015 Laura Slimani (Movieument Des Jeunes Socialistes, Ranska)
2017 Joao Albuquerque (Juventude Socialista, Portugali)
YES:n kongressit

1992 Oegstgeest/Haag
1994 München
1997 Strasbourg
1999 Toledo (Espanja)
2001 Wien
2003 Bommersvik (Ruotsi)
2005 Cascais (Portugali)
2007 Varsova (Puola)
2009 Bryssel (Belgia)
2011 Bukarest (Romania)
2013 Bommersvik (Ruotsi)
2015 Wintherthur (Sveitsi)
2017 Duisburg (Saksa)
Kesätapahtumat

1995 Rimini
1996 Iusy Festival Bonn
1997 Mazagon (Espanja)
1998 Wien
1999 Livorno  (Italia)
2000 Iusy Festival (Malmö)
2001 Debrecen (Unkari)
2002 Weißenbach (Itävalta)
2003 Iusy Festival Kamena Vourla (Kreikka)
2004 Navodari (Romania)
2005 Figueira da Foz (Portugali)
2006 Iusy Festival Alicante (Espanja)
2007 Iusy 100 anniversary Berliini (Saksa)
2008 ECOSY Summer Camp (Ranska)
2009 IUSY World Festival (Unkari)
2011 IUSY World Festival (Itävalta)
2012 ECOSY Summer Camp (Kroatia)
2013 YES Summer Camp (Turkki)
2014 IUSY World Festival (Malta)
2015 YES Summer Camp (Portugali)
2016 YES Summer Camp Palermo (Italia)
2017 IUSY World Festival Jale (Albania)
2018 YES Summer Camp Rota (Espanja)
Aiheesta muualla

Wikimedia Commonsissa on kuvia tai muita tiedostoja aiheesta .
www.youngsocialists.eu
Kaisa Penny
Omaha Lancers

| Omaha Lancers |
| --- | --- |

Perustettu:  1986
Entiset nimet:  Omaha Lancers (1986–2002) River City Lancers (2002–2004) Omaha Lancers (2004– ) 
Kaupunki:   Omaha, Nebraska
Kotiareena:  Ralston Arena
Sarjataso:  USHL
Konferenssi:  Läntinen
Värit:                
Päävalmentaja:   Brian Kaufman
Infobox OKNimi-testi OK: 
Omaha Lancers on vuonna 1986 perustettu yhdysvaltalainen juniorijääkiekkoseura, joka pelaa USHL:ssa. 
Seura on kotoisin Omahasta Nebraskasta.
Omaha Lancersin vanha logo.
Aiheesta muualla

Omaha Lancersin verkkosivut (englanniksi)
Nils Jacobsson Fluur

Nils Jacobsson Fluur (s. noin 1670 Anundsjö, Ruotsi, kuolinvuosi tuntematon) oli ruotsalainen puuseppä, joka tuli tunnetuksi erityisesti kirkkoihin tekemistään saarnatuoleista ja muista kalusteita. Fluur muutti vuonna 1694 Piitimeen ja edelleen vuonna 1697 Tornioon, jossa hän sai seuraavana vuonna oikeudet toimia kaupunginpuuseppänä. Vuonna 1709 Fluur muutti Luulajaan. Nils Fluurin teoksissa on vaikutteita renessanssista sekä barokista. Monissa hänen töissään toistuvat aiheina enkelit ja viiniköynnökset.
Teokset

Saarnatuoli Arjeplogin kirkkoon (1694)
Saarnatuoli Nordmalingin kirkkoon
Saarnatuoli, ikkunan koristeet, sakastin oven koristeet sekä alttariseinä Tornion kirkkoon (1690-luvulla)
Saarnatuoli Piitimen kaupungin kirkkoon (1702)
Saarnatuoli Öjebyn kirkkoon (1703)
Saarnatuoli sekä muita esineitä ja kalusteita aina vuoteen 1717 asti Alaluulajan kirkkoon
Teokset > Kuvia teoksista

Alaluulajan kirkon saarnastuoli.
Arjeplogin kirkon saarnastuoli.
Piitimen kaupunginkirkko sisältä.
Tornion kirkon saarnastuoli ja koristeellinen sakastin sisäänkäynti.
Tornion kirkon saarnastuoli.
Tornion kirkon alttariseinä.
Öjebyn kirkon saarnastuoli.
Norjan Nobel-komitea

Norjan Nobel-komitean kokoushuone.
Norjan Nobel-instituutin rakennus Oslossa.
Norjan Nobel-komitea (norj. Den norske Nobelkomité) on viidestä Norjan suurkäräjien (norj. stortinget) valitsemasta henkilöstä koostuva komitea, joka valitsee Nobelin rauhanpalkinnon vastaanottajan. Toisin kuin muut Nobel-komiteat, Norjan Nobel-komitea ei ole vain valmisteleva elin, vaan se myös päättää palkinnon saajan. Komitea tekee valintansa noin 20 ehdokkaan listasta, jonka Norjan Nobel-instituutti on valmistellut sille.
Suurkäräjät valitsevat jäsenet kuudeksi vuodeksi kerrallaan. Jäsenten jatkokausien määrää ei ole rajoitettu. Joka kolmas vuosi valitaan kaksi tai kolme jäsentä, joten jäsenten kaudet menevät osittain päällekkäin. Komitean jäseneksi ei hyväksytä suurkäräjien jäsentä, paitsi jos suurkäräjien jäsenen toimikausi päättyy pian. Valittavan jäsenen täytyy olla norjalainen. Sääntöön on ehdotettu muutosta lukuisia kertoja, mutta ehdotus on aina kaatunut.
Aiemmin komitean jäseniksi valittiin yleensä suurkäräjien jäseniä. Nykyisinkin jäsenet ovat yleensä entisiä poliitikkoja. Puolueiden voimasuhteet komiteassa heijastelevat yleensä senhetkisiä puolueiden voimasuhteita suurkäräjillä. Vaalijärjestelmään tehtiin vuonna 1948 muutos, jonka vuoksi puoluetausta pääsee vaikuttamaan enemmän jäsenten valintaan. Muutoksen ajoi läpi tuolloin enemmistöä suurkäräjien paikoista hallitseva työväenpuolue. Puoluepoliittista järjestelmää on kritisoitu paljon.
Suurkäräjät eivät osallistu komitean toimintaan vaalien lisäksi mitenkään. Tästä kertoo myös se, että vuodesta 1901 käytössä ollut nimi Norjan suurkäräjien Nobel-komitea (norj. Det norske Stortings Nobelkomité) vaihdettiin 1977 takaisinselvennä nykyiseen muotoonsa. Aiemmin suurkäräjät osallistuivat komitean toimintaan esimerkiksi siten, että suurkäräjien istunnoissa käytiin keskustelua palkinnosta.
Norjan komitean jäsenten lukumäärästä ja valinnan suorittajasta on määrätty Alfred Nobelin testamentissa. Muut testamentissa määrätyt Nobel-palkintojen valitsijat olivat jo valmiiksi olemassa olevia ruotsalaisia organisaatioita, mutta rauhanpalkinnon kohdalla Nobel määräsi perustettavaksi viidestä Norjan suurkäräjien valitsemasta henkilöstä koostuva komitean. Norjan Nobel-instituutti tukee komitean toimintaa ja järjestää Nobelin rauhanpalkinnon jakotilaisuuden. Jakotilaisuus on 10. joulukuuta Oslon kaupungintalolla.
Juristi Fredrik Heffermehl väittää, että lainsäädäntöelin eli suurkäräjät ei saa hoitaa juridista asiaa, kuten testamenttia, koska se ei kuulu lainsäädäntöelimen toimivaltaan.
Vuoden 2015 puheenjohtajavaihdos tapahtui yllättäen. Kun Norjan parlamenttiin tuli porvarienemmistö, vasemmistolaisen Thorbjørn Jaglandin tilalle tuli porvarillinen Kaci Kullmann-Five, joka kuitenkin kielsi poliittisen suhmuroinnin. Kiinan painostuksesta esitettiin epäilyksiä, sillä rauhanpalkinnon myöntäminen toisinajattelija Liu Xiaobolle 2010 sai Kiinan tuohtumaan.
Jäsenet 2015-2017

Kaci Kullmann-Five (s. 1951) puheenjohtaja maaliskuusta 2015, jäsen vuodesta 2003, varapj. 2009–2015. Entinen ministeri ja suurkäräjien jäsen. Konservatiivipuolueen jäsen.
Thorbjørn Jagland (s. 1950) on entinen suurkäräjien jäsen ja puheenjohtaja sekä entinen pääministeri. Komitean jäsen 2003, pj. 2009–2015.
Berit Reiss-Andersen, varapuheenjohtaja
Henrik Syse
Inger-Marie Ytterhorn (s. 1941) on aiemmin ollut suurkäräjien jäsen edistyspuolueen riveissä. Hänet valittiin komiteaan 2000.
Lista puheenjohtajista ja sihteereistä

| --- | --- |
 Puheenjohtajat 1900–1901: Bernhard Getz  1901–1922: Jørgen Løvland  1922–1922: Hans Jacob Horst  1922–1941: Fredrik Stang  1941–1943: Gunnar Jahn  1944–1945: Ei puheenjohtajaa  1945–1945: Carl Joachim Hambro  1945–1966: Gunnar Jahn  1967–1967: Nils Langhelle  1967–1967: Bernt Ingvaldsen  1968–1978: Aase Lionæs  1979–1981: John Sanness  1982–1989: Egil Aarvik  1990–1990: Gidske Anderson  1991–1999: Francis Sejersted  2000–2002: Gunnar Berge  2003–2008: Ole Danbolt Mjøs  2009–2015: Thorbjørn Jagland  2015–2017: Kaci Kullmann Five  2017–: Berit Reiss-Andersen:  Sihteerit 1901–1909: Christian Lous Lange  1910–1945: Ragnvald Moe  1946–1973: August Schou  1974–1977: Tim Greve  1978–1989: Jakob Sverdrup  1990–2015: Geir Lundestad  2015–: Olav Njølstad
Erkki Niemi (kauppaneuvos)

Erkki Johannes Niemi (s. 13. syyskuuta 1943 Ilomantsi) on suomalainen eläköitynyt yritysjohtaja ja osuustoimintavaikuttaja, joka on saanut kauppaneuvoksen arvonimen.
Niemi syntyi liikkeenharjoittajien Onni Niemi ja Martta Tahvanainen perheeseen ja avioitui 1965 merkonomi Mirja Terttu Rautavan kanssa. Hän tuli ylioppilaaksi Ilomantsin yhteislyseosta 1963 ja valmistui merkonomiksi Joensuun kauppaoppilaitoksesta 1965. SOK:n liikkeenjohdollisen kenttäkoulutuksen hän suoritti 1965–1967 ja sen jälkeen vielä useita liikkeenjohdon koulutusohjelmia ja kursseja.
Niemi oli Osuuskauppa Sepon kenttäkoulutettava Jämsässä 1965–1966, SOK:n Kuopion konttorin nuorempi tarkastaja 1966–1967, Karttulan Osuusliikkeen myynninjohtaja 1967–1968, Suonenjoen Osuuskaupan myynninjohtaja 1969–1971, Maakunta-Sokoksen tarkastaja Kajaanissa 1971–1973, Talous-Osuuskaupan markkinointijohtaja ja tavaratalojohtaja Varkaudessa 1973–1978, SOK:n Kuopion konttorin apulaisjohtaja 1978–1982 ja jakelukeskuspäällikkö 1982–1986 ja Tampereen konttorin jakelukeskuspäällikkö 1986–1989.
Oy Ässä-Market Ab:n markkinointijohtaja Helsingissä Niemi oli 1989–1991 ja ketju- ja hankintajohtaja 1991–1993, Ässä Partners Oy:n varatoimitusjohtaja 1993–1995 ja Osuuskauppa Hämeenmaan toimitusjohtaja Lahdessa 1995–2004. Hänellä on ollut myös useita asiantuntija- ja luottamustehtäviä. Kauppaneuvoksen arvonimen Niemi sai 2003.
Non-Stop

| Non-Stop 70-luvun vihannekset |
| --- | --- | --- |

Studioalbumin tiedot
 Julkaistu: 18. heinäkuuta 2014
 Tuottaja(t): Petri A. Hirvonen
 Tyylilaji: ramopunk
 Kesto: 38.36
 Levy-yhtiö: Woimasointu
70-luvun vihannesten muut julkaisut
| Rukoillaan äiti (olen kypsä nyt) 2014 | Non-Stop 2014 |   |
Non-Stop on 70-luvun vihannesten toinen pitkäsoitto. Se sisältää 16 kappaletta, joista Jason & The Scorchersin Pray For Me Mama (I'm a Gypsy Now) -käännös Rukoillaan äiti (olen kypsä nyt) ja Maanalainen armeija julkaistu maaliskuussa EP:llä. Aikaisemmin Woimasoinnun ja Ramopunk.comin 10-vuotiskokoelmalevyillä julkaistuista Hyökyaalto Helsinkiin ja Joskus sut mä tunsin -kappaleista tällä levyllä uudet versiot. Danny Punk vierailee duetoimassa Seuraavalla tasolla ja ex-Vihannes Chemo soittaa saksofonia useammassakin kappaleessa.
Kappaleet

Kaikki kappaleet säv. ja san. Petri Pajunen, ellei toisin merkitty.
Anna lainaa – 2.15
Seuraava taso – 2.21
Joskus sut mä tunsin – 1.55
Rok-farmarit – 3.02
Mikset hei lennä? – 2.12
Maanalaiseen armeijaan – 3.28
1000000 ystävää – 2.32 (säv. Petri Pajunen, san. Petri A Hirvonen)
Kotkat kuuntelee – 2.21
Pyöveli – 2.50
Vuohimäki Go-Go – 1.20
Se lähti tänään – 3.04
Täältä pois – 2.06
Älä ota vastaan – 2.33
Ei huvita – 1.34 (säv. ja san. Michka Hoffrén)
Hyökyaalto Helsinkiin – 1.54
Rukoillaan äiti (olen kypsä nyt) – 3.17 (säv. ja san. Jeff Johnson, Jason Ringenberg, suom. sanat Petri Pajunen)
Sovitukset 70-luvun Vihannekset.
Kokoonpano

Petri Pajunen – laulu, rummut, koskettimet
Pete Hirvonen – basso, laulu
Michka Hoffrén – kitara, laulu
Kokoonpano > Vierailijat

Danny Rikberg – laulu
Chemo Kalaja – saksofoni
Kokoonpano > Tuotanto

Petri A Hirvonen – tuottaja, äänittäjä, miksaaja, kannet
Tuomo Valtonen – masteroija
Tonde Hietomaa – kannen piirros
Aiheesta muualla

Levyt-osio yhtyeen kotisivuilla (Arkistoitu – Internet Archive)
Arviointi levystä Desibeli.netissä
Nils Inkovaara

Nils (Nisse) Olav Alfred Inkovaara, vuoteen 1941 Ingberg (17. kesäkuuta 1907 Säkkijärvi – 9. toukokuuta 1986 Praia da Rocha, Portugali) oli suomalainen maanviljelysneuvos, joka tuli tunnetuksi lammastalouden kehittäjänä.
Henkilöhistoria

Nils Inkovaaran vanhemmat olivat lääkäri Väinö Ingberg ja Ingrid Matilda Carpén ja puoliso vuodesta 1933 lastentarhanopettaja Irma Durchman. Inkovaara tuli ylioppilaaksi 1926 ja valmistui agronomiksi ja maatalous- ja metsätieteiden kandidaatiksi 1932. Hän toimi Ayrshireyhdistyksen piirikonsulenttina 1932–1939 ja Lampaanjalostusyhdistyksen toiminnanjohtajana vuodesta 1939 aina vuoteen 1972 asti ja sitten vielä yhdistyksen puheenjohtajana 1972–1978.  Hän oli Lammastalous-lehden päätoimittaja 1943–1972, toimitusjohtaja Pirtin Kehräämö -yhtiössä 1949–1982 ja Lammaspalvelu-yhtiössä 1968–1982, samoin kuin useiden muiden lammastalousalan yhtiöiden sekä Lammastaloussäätiön hallitusten jäsen. Inkovaara myös julkaisi tietoteokset lammas- ja vuohitalouden alalta. Maanviljelysneuvoksen arvonimen hän sai 1968. Molempiin sotiin osallistunut Inkovaara oli sotilasarvoltaan yliluutnantti.
Julkaisuja

Kannattava lammastalous, 1943
Vuohi – jokaisen lehmä, 1945
Olivia Lewis

Olivia Lewis Eurovision laulukilpailussa 2007.
Olivia Lewis (s. 18. lokakuuta 1978)  oli Maltan Euroviisu-edustaja vuonna 2007 Helsingin Euroviisuissa. Hän edusti maataan kappaleella Vertigo. Olivia on osallistunut maansa karsintoihin yksitoista kertaa.
Nils Nilsson (toimittaja)

Nils Karl Nilsson (12. syyskuuta 1908 Tuusula – 6. marraskuuta 1985 Helsinki) oli suomalainen toimittaja ja ammattiyhdistysliikkeen vaikuttaja. Hän kuului niin sanottuihin skogilaisiin sosiaalidemokraatteihin.
Nilsson oli vuosina 1949–1958 Kulutusosuuskuntien Keskusliiton (KK) ruotsinkielisen lehden Konsumentbladetin päätoimittaja, vuosina 1958–1960 Päivän Sanomien taloustoimittaja ja vuosina 1961–1973 SAK:n taloustutkimussihteeri. Hän kirjoitti Arbetarbladetiin 1940–1950-luvuilla nimimerkillä Sokrates Karlsson sekä SAK:n Palkkatyöläiseen ja Löntagareniin 1970–1980-luvuilla. Nilsson sai sosiaalineuvoksen arvonimen vuonna 1970. Hän oli sosiaali- ja terveysministeriön alaisen hintaneuvoston jäsen 1970-luvulla.
Nilsson kuului ulkoministeriön asettamaan toimikuntaan, joka selvitti vuoden 1973 EEC-vapaakauppasopimuksen edullisuutta Suomelle. Hän jätti toimikunnan mietintöön eriävän mielipiteen, jossa vastusti sopimuksen solmimista ilman samanaikaista hintojen ja investointien kontrollin tiukentamista. Hän myös allekirjoitti sopimusta vastustaneen EEC-vetoomuksen.
Erkki Niskanen (teollisuusneuvos)

Erkki Pietari Niskanen (29. kesäkuuta 1919 Kuopio – 14. joulukuuta 1999 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen.
Niskasen vanhemmat olivat ylikonemestari Arvo Reipas Niskanen ja Anni Johanna Pylkkänen ja puolisot Aino Marjatta Janhunen ja  Kaisa Irmeli Kärkkäinen. Niskanen kävi kolme vuotta Kuopion lyseota, mutta  meni sitten harjoittelijaksi konepajoihin Ruotsiin. Talvisotaan hän osallistui tykistön tulenjohtueessa. Koneteknikoksi sotien jälkeen 1946 Kuopiossa valmistunut Niskanen palasi takaisin töihin Ruotsiin. Hän toimi siellä piirtäjänä ja suunnittelijana. Vuonna 1949 hän tuli Suomeen Strömbergin piirtäjäksi ja tarkastajaksi, mutta siirtyi jo samana vuonna Valion koneosastolle. Vuonna 1951 hän perusti Jouko Soilan kanssa Koltek-yhtiön, joka ryhtyi valmistamaan elintarvikealan laitteita, mukaan lukien myöhemmin myös kuljetinlaitteet ja pesukoneet. Niskasella oli innovaatioihinsa 41 patenttia eri maissa. Koltek harjoittikin merkittävää vientikauppaa. Se sai tasavallan presidentin vientipalkinnon vuonna 1975. Hackman osti Koltekin 1981. Teollisuusneuvoksen arvonimen Niskanen sai seuraavana vuonna.
Euroopan nuorten parlamentti (EYP Finland)

| European Youth Parliament Finland – EYP Finland ry |
| --- | --- |

Perustettu:  2001
Tyyppi:  Koulutuksellinen nuorisojärjestö
Päämaja:  Helsinki
Toiminta-alue:  Eurooppa
Viralliset kielet:  suomi, englanti
Kattojärjestö:  European Youth Parliament
Aiheesta muualla
www.eypfinland.org
Infobox OKVirheellinen NIMI-arvo: 
Euroopan nuorten parlamentti (European Youth Parliament Finland – EYP Finland ry) on koulutuksellinen nuorisojärjestö, joka edistää kansainvälisen European Youth Parliament:in tavoitteiden toteuttamista Suomessa. Euroopan nuorten parlamentin päätehtävä on inspiroida ja voimaannuttaa nuoria eurooppalaisia kasvamaan avoimiksi ja aktiivisiksi kansalaisiksi. EYP Finlandin toiminta on täysin nuorten toisille nuorille järjestämää.